Saterdagoggend en daar word besluit ons gaan die oggend gebruik om eers vir Kudus te soek. Die twee bakkies skiet in verskillende rigtings en so net na 11am kom ons weer by mekaar vir middagete.
Maak nie saak hoe goed jy op papier / teikens skiet nie, sodra jy van daai bakkie klim is dit net adrenalien wat pomp. Vir een of ander onverklaarbare rede begin jou asem jaag en terwyl jy die regte plek probeer kry vir die maksimale skiet venster is daar soveel goed wat deur jou kop gaan.
Saterdag laat middag en die gewere word finaal in die geweersakke weg gesit. Jag is amptelik verby, maar nog nie die verrigtinge nie.